TASCO หงอย กำไร Q2 หด 47% เหตุรายได้การขาย-บริการลดลง จ่อปันผล 0.30 บ./หุ้น
TASCO หงอย กำไร Q2/59 หด 47% มาที่ 702.29 ลบ. จากปีก่อน 1.32 พันลบ. เหตุรายได้จากการขายและบริการลดลง ขณะที่ 6 เดือนแรกมีกำไรลด 23% อยู่ที่ 1.89 พันลบ. จากปีก่อน 2.44 พันลบ. พ่วงปันผล 0.30 บ./หุ้น XD 19 ส.ค.59 กำหนดจ่าย 2 ก.ย.นี้
9 ส.ค. 2559

บริษัท ทิปโก้แอสฟัลท์ จำกัด (มหาชน) หรือ TASCO รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 702.29 ล้านบาท หรือมีกำไรสุทธิ 0.45 บาทต่อหุ้น ลดลง 47% จากช่วงเดียวกันของปีก่อนที่มีกำไรสุทธิ 1.32 พันล้านบาท หรือมีกำไรสุทธิ 0.86 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 1.89 พันล้านบาท หรือ 1.22 บาทต่อหุ้น ลดลง 23% จากช่วงเดียวกันของปีก่อนที่มีกำไรสุทธิ 2.44 พันล้านบาท หรือ 1.59 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้จากการขายและบริการลดลง
นอกจากนี้ ได้ประกาศจ่ายปันผลจากกำไรสะสมเป็นเงินสดจำนวน 0.30 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 19 ส.ค.59และกำหนดจ่ายเงินปันผลในวันที่ 2 ก.ย.59